CELEX: 62010CA0594
Language: sl
Date: 2012-02-16 00:00:00
Title: Zadeva C-594/10: Sodba Sodišča (tretji senat) z dne 16. februarja 2012 (predlog za sprejetje predhodne odločbe Hoge Raad der Nederlanden – Nizozemska) – T.G. van Laarhoven proti Staatssecretaris van Financiën (Šesta direktiva o DDV — Pravica do odbitka vstopnega davka — Omejitev — Uporaba premičnine, ki je del poslovnih sredstev podjetja, za zasebno rabo davčnega zavezanca — Davčna obravnava zasebne rabe blaga, ki je del poslovnih sredstev podjetja)

31.3.2012   
            
            
               SL
            
            
               Uradni list Evropske unije
            
            
               C 98/8
            
         Sodba Sodišča (tretji senat) z dne 16. februarja 2012 (predlog za sprejetje predhodne odločbe Hoge Raad der Nederlanden – Nizozemska) – T.G. van Laarhoven proti Staatssecretaris van Financiën
   (Zadeva C-594/10) (1)
   
   (Šesta direktiva o DDV - Pravica do odbitka vstopnega davka - Omejitev - Uporaba premičnine, ki je del poslovnih sredstev podjetja, za zasebno rabo davčnega zavezanca - Davčna obravnava zasebne rabe blaga, ki je del poslovnih sredstev podjetja)
   2012/C 98/10
   Jezik postopka: nizozemščina
   
      Predložitveno sodišče
   
   Hoge Raad der Nederlanden
   
      Stranki v postopku v glavni stvari
   
   
      Tožeča stranka: T.G. van Laarhoven
   
      Tožena stranka: Staatssecretaris van Financiën
   
      Predmet
   
   Predlog za sprejetje predhodne odločbe - Hoge Raad der Nederlanden – Razlaga člena 17(6) Šeste direktive Sveta z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero (77/388/EGS) (UL L 145, str. 1) – Odbitek vstopnega davka – Izključitev pravice do odbitka – Nacionalna ureditev, ki omejuje odbitek davka za vozila, ki jih podjetnik uporablja za namen opravljanja dejavnosti kot tudi za zasebni namen.
   
      Izrek
   
   Člen 6(2), prvi pododstavek, točka (a), Šeste direktiva Sveta z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero (77/388/EGS), kakor je bila spremenjena z Direktivo Sveta 95/7/ES z dne 10. aprila 1995, v povezavi s členom 11(A)(1)(c) te direktive je treba razlagati tako, da nasprotuje nacionalni davčni ureditvi, ki davčnemu zavezancu, čigar avtomobili se uporabljajo tako za poslovne kot za zasebne namene, omogoča, da najprej takoj in v celoti odbije vstopni davek na dodano vrednost, vendar pa nato v zvezi z zasebno rabo teh vozil določa letno obdavčitev, ki za določitev davčne osnove za davek na dodano vrednost, ki ga je treba plačati za določeno davčno leto, temelji na pavšalnem izračunu stroškov v zvezi s to uporabo, ki pa ne upošteva dejanskega obsega te uporabe sorazmerno.
   
      (1)  UL C 80, 12.3.2011.